Ivan Farrugia ta’ 28 sena minn Ħaż-Żabbar iddaħħal l-isptar għall-kura wara li sofra xi grieħi meta qala’ daqqa ta’ sikkina f’ġenbu mingħand żagħżugħ ta’ 19 il sena f’Wied il-Għajn għall-ħabta tal-5.00 p.m. L-allegat aggressur Brandon Pace li huwa magħruf mal-Pulizija qiegħed jiġi mfittex mill-Pulizija. tvm.com.mt jinsab informat li kien għall-ħabta tal-5.00 p.m. li l-Pulizija kienet informata li kien hemm raġel ferut f’appartament fi Triq il-Miklem Malti f’Wied il-Għajn wara argument li nqala’ fuq xi tfajla. Il-vittma ttieħed l-isptar fejn instab li kellu ġrieħi f’ġenbu imma ma jidhirx li jinsab fil-periklu li jitlef ħajtu.